РЕГЛАМЕНТ (ЕО) № 145/2008 НА КОМИСИЯТА
от 19 февруари 2008 година
за изменение на Регламент (ЕО) № 796/2004 за определяне на подробни правила за прилагане на интегрираната система за администриране и контрол, кръстосано спазване и модулация, предвидена в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 52, параграф 2 от него,
като има предвид, че:
(1)
Регламент (ЕО) № 796/2004 на Комисията (2) определя правилата за прилагане на Регламент (ЕО) № 1782/2003, касаещи, inter alia, условията за проверка на съдържанието на тетрахидроканабинол при отглеждането на коноп.
(2)
В съответствие с член 33, параграф 2 от Регламент (ЕО) № 796/2004 държавите-членки са уведомили Комисията за резултатите от тестовете за констатиране на нивата на тетрахидроканабинол в сортовете коноп, засети през 2007 г. Тези резултати следва да се вземат предвид при съставяне на списъка със сортовете коноп, допустим за преки плащания през следващите пазарни години, както и на списъка със сортове, разрешени временно за пазарната 2008/2009 година.
(3)
Вследствие на заявление, подадено от страна на Румъния в съответствие с член 33, параграф 4 от Регламент (ЕО) № 796/2004, два нови сорта коноп трябва да бъдат добавени към сортовете коноп, допустим за преки плащания.
(4)
Регламент (ЕО) № 796/2004 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 796/2004 се заменя с текста в приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага за пазарната 2008/2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 2008 година.